Επιτραπέζιοι υπολογιστές και ενοποιημένοι επιτραπέζιοι υπολογιστές

1.1. Από την 1η Ιουλίου 2014 1.1.1. Η ετήσια συνολική κατανάλωση ενέργειας (ETEC σε kWh/έτος) δεν πρέπει να υπερβαίνει: α) υπολογιστές κατηγορίας Α: 133,00· β) υπολογιστές κατηγορίας Β: 158,00· γ) υπολογιστές κατηγορίας C: 188,00· δ) υπολογιστές κατηγορίας D: 211,00. Η ETEC καθορίζεται σύμφωνα με τον ακόλουθο τύπο: ). Για υπολογιστές που δεν διαθέτουν διακριτή κατάσταση νάρκης, αλλά όπου η ζήτηση ενέργειας σε κατάσταση ηρεμίας είναι το πολύ ίση προς 10,00 W, μπορεί στην παραπάνω εξίσωση αντί της κατάστασης νάρκης (Psleep) να χρησιμοποιηθεί η ισχύς σε κατάσταση ηρεμίας (Pidle), έτσι ώστε ο τύπος να αντικατασταθεί από τον τύπο . Όλα τα Px είναι τιμές ισχύος στην αναφερόμενη κατάσταση λειτουργίας, όπως ορίζεται στους ορισμούς, σε Watt (W), σύμφωνα με τις διαδικασίες που αναφέρονται στο παράρτημα III. 1.1.2. Εφαρμόζονται οι ακόλουθες προσαρμογές δυνατοτήτων: α) μνήμη: 1 kWh/έτος ανά GB πάνω από τη βάση, όταν η μνήμη βάσης είναι 2 GB (για υπολογιστές κατηγορίας Α, Β και C) και 4 GB (για υπολογιστές κατηγορίας D)· β) συμπληρωματική εσωτερική αποθήκευση: 25 kWh/έτος· γ) διακριτός συντονιστής τηλεόρασης: 15 kWh/έτος· δ) διακριτή κάρτα ήχου: 15 kWh/έτος· ε) διακριτή κάρτα γραφικών (dGfx) (για την πρώτη και κάθε πρόσθετη διακριτή κάρτα γραφικών (dGfx):



κατηγορία dGfx επιτρεπτή TEC (kWh/έτος) Πρώτη διακριτή κάρτα γραφικών (dGfx) G1 34 G2 54 G3 69 G4 100 G5 133 G6 166 G7 225 Κάθε πρόσθετη διακριτή κάρτα γραφικών (dGfx) G1 20 G2 32 G3 41 G4 59 G5 78 G6 98 G7 133 1.1.3. Οι προσαρμογές δυνατοτήτων για διακριτές κάρτες γραφικών (dGfx), διακριτό συντονιστή τηλεόρασης και διακριτή κάρτα ήχου που αναφέρονται στο σημείο 1.1.2 και στο σημείο 1.2.2 εφαρμόζονται μόνο σε κάρτες και συντονιστή που είναι ενεργοποιημένα κατά τη διάρκεια της δοκιμής των επιτραπέζιων υπολογιστών ή ενοποιημένων υπολογιστών. 1.1.4. Οι επιτραπέζιοι υπολογιστές και ενοποιημένοι επιτραπέζιοι υπολογιστές κατηγορίας D που πληρούν όλες τις ακόλουθες τεχνικές παραμέτρους απαλλάσσονται από τις υποχρεώσεις των σημείων 1.1.1 και 1.1.2 και από τις αναθεωρήσεις τους, κατά τα οριζόμενα στο σημείο 1.2: α) τουλάχιστον έξι φυσικοί πυρήνες στην κεντρική μονάδα επεξεργασίας (CPU)· και β) διακριτή(-ές) κάρτα(-ες) γραφικών (S) (dGfx) που παρέχουν συνολικό εύρος ζώνης περιοχής προσωρινής αποθήκευσης καρέ (frame buffer) πάνω από 320 GB/s· και γ) μνήμη συστήματος χωρητικότητας τουλάχιστον 16 GB· και δ) PSU με ονομαστική ισχύ εξόδου τουλάχιστον 1 000 W. 1.2. Από την 1η Ιανουαρίου 2016 1.2.1. Εφαρμόζονται οι ακόλουθες αναθεωρήσεις της ετήσιας συνολικής κατανάλωσης ενέργειας όπως ορίζεται στο σημείο 1.1.1: Η ετήσια συνολική κατανάλωση ενέργειας (ETEC σε kWh/έτος) δεν πρέπει να υπερβαίνει: α) υπολογιστές κατηγορίας Α: 94,00· β) υπολογιστές κατηγορίας Β: 112,00· γ) υπολογιστές κατηγορίας C: 134,00· δ) υπολογιστές κατηγορίας D: 150,00. 1.2.2. Εφαρμόζονται οι ακόλουθες αναθεωρήσεις των προσαρμογών ικανοτήτων για διακριτές κάρτες γραφικών (dGfx) του σημείου 1.1.2. ε):



κατηγορία dGfx επιτρεπτή TEC (kWh/έτος) Πρώτη διακριτή κάρτα γραφικών (dGfx) G1 18 G2 30 G3 38 G4 54 G5 72 G6 90 G7 122 Κάθε πρόσθετη διακριτή κάρτα γραφικών (dGfx) G1 11 G2 17 G3 22 G4 32 G5 42 G6 53 G7 72